Varetægtsfængsling in absentia
Ret: Retten i Helsingør (1. instans)
Faggruppe: Straffesag — Grundlovssag
Sagsemner: Efterforskning og straffeproces;
Familieforhold;

/

RETTEN I HELSINGØR

Den 6. april 2011 kl. 12.00 blev retten sat af Dommer.

Retsmødet var offentligt.

Rettens nr. 1-952/2011
Politiets nr. 0900-72151-00007-10

Anklagemyndigheden
mod
Sigtede
cpr-nummer Født 1972

Grundlovsforhør - in absentia

Anklager var mødt for anklagemyndigheden og fremlagde omslag med
bilag 1-16.

Advokat Poul Erik Petersen, der var mødt, blev beskikket som forsvarer for
Sigtede

Anklageren redegjorde for sagen og oplyste, at fremstilling af Sigtede for
tiden ikke er mulig, idet sigtede opholder sig i Østrig.

Anklageren oplyste, at Sigtede sigtes for overtrædelse af straffe-lovens §
215, stk. 1, jf. § 261, stk. 2, ved siden den 22. december 2010, at have
unddraget Barn, født Dato 2006, faderen Forurettedes myndighed, selvom
Helsingør ret ved dom af 22. december 2010 tillagde faderen
forældremyndigheden.

Anklageren dokumenterede fra sagens bilag.

Forsvareren oplyste at Helsingør rets dom af 22. december 2010 er anket af
sigtede til Østre Landsret. Der er berammet hovedforhandling i ankesagen i
juni 2011.

Anklageren påstod sigtede varetægtsfængslet i 4 uger i medfør af retspleje-
lovens § 762, stk. 1, nr. 1, 2 og 3. Anklageren henviste til at Helsingør ret
ved dommen af 22. december 2010 har bestemt, at forældremyndigheden
over Barn tillægges faderen, og at forældremyndigehedsafgørelsen skal
fuldbyrdes, selv om den ankes inden fuldbyrdelsesfristens udløb. Sigtede
har tilkendegivet, at hun ikke vil komme til Danmark med Barn. Sigtede er
Østrigsk statsborger og har ingen tilknytning til Danmark. Hun har jf.
refera-tet i dommen oplyst, at hun ikke vil give møde i retten. Det fremgår
af de Østrigske retsafgørelser, at hun ikke vil udlevere Barn til
forældremyndig-hedens indehaver. Der er således tale om en gentagen
overtrædelse. Der er risiko for, at hun vil prøve at skjule Barn, hvorved hun
vil kunne vanske-

Std 75259



/

side 2

liggøre forfølgningen i sagen.

Forsvareren protesterede mod varetægtsfængsling. Helsingør rets dom er
an-ket, og det vil stride mod sigtedes rettigheder at træffe bestemmelse om
fængsling, idet det reelt vil bevirke, at hun udelukkes fra at føre sin sag i
Østre Landsret. Uanset bestemmelsen om fuldbyrdelse i Helsingør rets
dom, bør en afgørelse vedrørende fængsling under alle omstændigheder
afvente resultatet af Landrettens behandling af forældremyndighedssagen.
Det er tvivlsomt, om der var værneting i Danmark for
forældremyndighedssagen, idet sigtede, der er østrigsk statsborger og
havde eneforældremyndigheden til Barn, var rejst til Østrig med Barn,
inden faderen fremsatte begæring om overførsel af forældremyndigheden.
Der er ved 2 instanser i Østrig truf-fet bestemmelse om, at Barn ikke skal
udleveres til sin far, og en bestem-melse om varetægtsfængsling vil stride
mod disse afgørelser. Der kan endvi-dere henvises til de grunde, som blev
anført i Helsingør rets kendelse af 7. september 2010, hvor retten bestemte,
at sigtede ikke skulle varetægtsfængs-les.

Retten afsagde

Kendelse

Efter de foreliggende oplysninger, er der begrundet mistanke om, at
Sigtede har gjort sig skyldig i overtrædelse af straffelovens § 215, stk.1, jf.
§ 261, stk .2. Retten har lagt vægt på, at der ved Helsingør rets dom er re-
degjort udførligt for, at retten havde kompetence til at afgøre forældremyn-
dighedsspørgsmålet, idet der var rejst forældreansvarssag ved Statsforvalt-
ningen den 2. juli 2010, dvs. forud for at sigtede tog til Østrig sammen med
Barn den 17. juli 2010, ligesom forældreansvarssagen ikke var tilbage-
kaldt. Det er ved dommen bestemt, at den kan fuldbyrdes uanset eventuel
anke, og der er i dommen redegjort for baggrunden for
fuldbyrdelsesbestem-melsen.

Under hensyn til, at sigtede har taget ophold i Østrig, sigtedes manglende
til-knytning til landet, og sigtedes udtrykkelige tilkendegivelse om, at hun
ikke vil komme til Danmark, er der bestemte grunde til at antage, at sigtede
på fri fod vil unddrage sig forfølgningen i sagen.

Sigtede har til de Østrigske myndigheder og overfor Retten i Helsingør
med-delt, at hun ikke vil møde i Danmark, og at hun ikke vil udlevere Barn
til Barns far, der har forældremyndigheden. Der er derfor bestemte grunde
til at frygte, at sigtede på fri fod vil begå ny ligeartet kriminalitet.

Betingelserne i retsplejelovens § 762, stk. 1, nr. 1 og 2, er herefter opfyldt.

Retten finder ikke, at der er bestemte grunde til at antage, at sigtede på fri
fod vil vanskeliggøre forfølgningen i sagen. Retten finder derfor ikke, at
be-



/

side 3

tingelserne i retsplejelovens § 762, stk. 1, nr. 3 er opfyldt.

Derfor bestemmes :

Sigtede varetægtsfængsles.

Retten bemærkede, at Sigtede i medfør af retsplejelovens § 764, stk. 2, skal
fremstilles i retten inden 24 timer efter, at Sigtede er indbragt her til landet.

Forsvareren kærede kendelsen med påstand om at begæring om fængsling
ikke tages til følge.

Sagen udsat.

Retten hævet kl. 12.45.

Dommer